Glyndŵr var en etterkommer av herskerne av Kongeriket Powys gjennom sin far Gruffydd Fychan II og kunne derfor hevde sin arverett som fyrste av Powys Fadog (Nedre Powys) og herre til Glyndyfrdwy, og gjennom sin mor Elen ferch Tomas ap Llywelyn også som herre til Deheubarth. 16. september 1400 startet Glyndŵr det walisiske opprøret mot Henrik IV av England. Selv om opprøret i begynnelsen var fremgangsrikt, ble det etter hvert slått ned, og Glyndŵr ble sist sett i 1412 og ble aldri fanget, aldri fristet av kongelig amnesti og aldri forrådt, og hva som siden skjedde med ham er ukjent.